Document ID: 32008D0398

KOMISIJAS LĒMUMS
(2008. gada 30. aprīlis)
par Lietuvas un Slovākijas maksājumu aģentūru grāmatojumu noskaidrošanu attiecībā uz izdevumiem par lauku attīstības pasākumiem, ko finansējusi Eiropas Lauksaimniecības virzības un garantiju fonda (ELVGF) Garantijas nodaļa, 2006. finanšu gadā
(izziņots ar dokumenta numuru K(2008) 1713)
(Autentisks ir tikai teksts lietuviešu un slovāku valodā)
(2008/398/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu (1) un jo īpaši tās 7. panta 3. punktu,
apspriedusies ar Fonda komiteju,
tā kā:
(1)
Ar Komisijas Lēmumu 2007/325/EK (2) ir veikta visu maksājumu aģentūru grāmatojumu noskaidrošana par 2006. finanšu gadu, izņemot Lietuvas maksājumu aģentūras “NMA” un Slovākijas maksājumu aģentūras “APA” grāmatojumu noskaidrošanu.
(2)
Pēc jaunas informācijas saņemšanas un papildu pārbaudēm Komisija tagad var pieņemt lēmumu par Lietuvas maksājumu aģentūras “NMA” un Slovākijas maksājumu aģentūras “APA” iesniegto grāmatojumu pilnīgumu, precizitāti un ticamību attiecībā uz izdevumiem lauku attīstības pasākumiem.
(3)
Saskaņā ar Regulas (EK) Nr. 1258/1999 7. panta 3. punkta otro daļu un Komisijas Regulas (EK) Nr. 1663/95 (3) 7. panta 1. punktu šis lēmums neskar Komisijas vēlāk pieņemtos lēmumus, ar kuriem izdevumus, kas nav veikti saskaņā ar Kopienas noteikumiem, izslēdz no Kopienas finansējuma,
IR PIEŅĒMUSI ŠO LĒMUMU.
1. pants
Ar šo ir noskaidroti Lietuvas maksājumu aģentūras “NMA” un Slovākijas maksājumu aģentūras “APA” grāmatojumi attiecībā uz izdevumiem par lauku attīstības pasākumiem, ko finansējusi Eiropas Lauksaimniecības virzības un garantiju fonda (ELVGF) Garantiju nodaļa, 2006. finanšu gadā.
I un II pielikumā ir norādītas summas, kas saskaņā ar šo lēmumu ir atgūstamas no attiecīgajām dalībvalstīm vai tām izmaksājamas par lauku attīstības pasākumu piemērošanu Lietuvā un Slovākijā.
2. pants
Šis lēmums ir adresēts Lietuvas Republikai un Slovākijas Republikai.
Briselē, 2008. gada 30. aprīlī

Labels: 4
18
15
19